Správa zo zahraničnej pracovnej cesty 

1.	Účastníci ZPC:
Mgr. Simona Strapáčová 
Adresa pracoviska: MŠVVaŠ SR, Sekcia vedy a techniky, Stromová 1, 813 30 Bratislava 
Pracovné  zaradenie : hlavný štátny radca, AJ, ŠJ

2.  Zahraničná pracovná cesta:

Štát:	Belgicko	
Mesto:
Adresa:	Brusel
Generálny sekretariát Rady EÚ, budova Justus Lipsius, BXL	
Vykonaná v dňoch:	01. – 02.12.2016
	
Prijímajúca organizácia:	Rada Európskej Únie
	
Účel cesty:                          	32. plenárne zasadnutie ERAC
	
Spôsob financovania:	MŠVVaŠ SR (SK PRES)	
		
2.	Rámcový program pobytu:

01.12.2016 	cesta autobusom z Bratislavy do Viedne
následne let z Viedne do Bruselu
02.12.2016	10:00 - 16.30 účasť na zasadnutí ERAC
		19:00 – let z Bruselu do Viedne
		21:30 – cesta z Viedne do Bratislavy

4.  Stručný priebeh rokovania
Vo štvrtok 02. decembra 2016 sa konalo 32. plenárne zasadnutie pracovnej skupiny ERAC. 
Zasadnutie viedol Wolfgang Burtscher, zastupoval DG RTD Roberta-Jana Smitsa, ktorý sa zasadnutia nemohol zúčastniť. Co-chair úvodom spomenul posledný ERAC Steering Board meeting, ktorý sa konal v Bratislave v septembri 2016. Následne privítal zástupcov nových asociovaných krajín programu H2020: Arménska a Gruzínska. 

Prvým bodom rokovania bola prezentácia, ktorú na základe dohody s nadchádzajúcim MT PRES pripravila Karina Angelieva (BG), išlo o draft ERAC Opinion v súvislosti so zefektívnením monitorovania a podávania správ o VaI vo všetkých ČŠ ERAC. Zo záverov vyplynula potreba motivovať ČŠ, aby robili kvalitný monitoring, ako aj podpora zapojiť do daného procesu napr. aj vysoké školy a iné vedecko-výskumné inštitúcie. Cieľom je transparentnosť a zrozumiteľnosť, ako aj súdržnosť a spolupráca. Zástupcovia ČŠ, EK a GSR ocenili prezentáciu. B delegácia vyzdvihla nevyhnutnosť častejších reportov. GSR stanovil deadline na zasielanie pripomienok k finálnemu draftu na druhý januárový týždeň (spresnia e-mailom).

Druhým bodom rokovania bolo predbežné vyhodnotenie programu H2020. EK uviedla, že na vyhodnocovaní sa už pracuje a pripomenula, že priestor na verejné konzultácie je otvorený. Rovnako upozornila, že prebiehajú prípravy pre budúci FP9, ktoré budú vychádzať z výsledkov priebežného vyhodnotenia programu H2020, zapracované budú aj pripomienky z verejných konzultácií a toho, čo z nich vyplynie. Zároveň vyzvali ČŠ zorganizovať v tejto súvislosti podujatia o H2020. 
Riadiaca skupina ERAC diskutovala na zasadnutí 18.10.2016 o forme šírenia dobre praxe, pričom dospeli k názoru, že by malo ísť o pravidelné podujatia vo forme workshopov, ktoré by boli pripravované v spojitosti so zasadnutiami ERAC. 
Co-Chair uviedol, že ERA-related groups budú prizvané podieľať sa na vyhodnocovaní aktivít z ich oblasti pôsobenia. Na plenárnom zasadnutí na Malte EK odprezentuje výsledky ekonomickej situácie v oblasti VaI, pripravovaný dokument k predbežnému vyhodnoteniu H2020 a kľúčové elementy predbežného vyhodnotenia. Ako bolo dohodnuté už na minulých rokovaniach, popri tom sa uskutoční workshop, v tejto súvislosti navrhol jednu časť workshopu venovať spoločnej téme o Národnom akčnom pláne ERA a v druhej časti umožniť ERAC-chair odprezentovať členom ERACu výsledky spolupráce s ERA-Related Groups. Následne 16.6.2017 počas zasadnutia ERAC v Bruseli bude hlavným bodom dokument ERAC Opinion, vypracovaný na základe výsledkov predbežného vyhodnotenia. Prijatý dokument bude odovzdaný EE PRES v súvislosti s plánovanou Neformálnou radou ministrov pre konkurencieschopnosť v júli 2017.
MT PRES upozornilo, že spomenutý workshop bude musieť prebehnúť v inom termíne ako plenárne zasadnutie, nakoľko nemajú možnosť spojiť obe podujatia do jedného dňa. 
EE delegácia uviedla, že ich PRES bude odrážať výsledky predbežného vyhodnotenia. Sústrediť sa budú na podporu excelentnosti ako základu európskej konkurencieschopnosti a nárast súdržných a otvorených partnerstiev vo VaI.

Ďalším bodom bol Národný akčný plán ERA, ktorého sa týkal aj workshop v Bratislave v septembri 2016, v rámci SK PRES. Na plenárnom zhromaždení v Bruseli EK prezentovala kvantitatívnu analýzu Národných akčných plánov ERA a prioritu, založenú na štyroch ukazovateľoch, ktoré by mali byť súčasťou každého Akčného plánu: východisko, cieľ, časový harmonogram a kroky, ktorými bude tá ktorá krajina postupovať. Uviedla, že minimálne jeden z menovaných elementov v národných akčných plánoch častokrát chýba. Tiež uviedli, že vyhodnotenie národných akčných plánov bude individuálne pri každej krajine. EK aj Co-chair vyzdvihli nevyhnutnosť zdieľať príklady dobrej praxe na pripravovaných workshopoch. Viaceré ČŠ sa postavili voči tvrdeniu komisie s tvrdením, že EK by sa nemala zameriavať na technické otázky, ale skôr na postup akým každá krajina implementuje svoj akčný plán. Workshopy by mali byť diskusiou v otázkach kvality, nie kvantitatívnou analýzou (E, D, B, MT, UK, PT, DK a iné). EK spresnila svoje tvrdenie, že pôjde aj o kvalitatívnu analýzu.

Ďalším bodom bola prezentácia Carstena Olssona z EUROSTAT, v súvislosti so štatistickým údajmi pre VaI. Zdôraznil potrebný dialóg medzi politikmi, poskytovateľmi dát (data providers) a výrobcami dát (data producers). Zhromažďovanie a spracovanie dát je nákladné. Je dôležité využívať v prvom rade ľahko prístupné údaje, potom administratívne údaje a prieskumy využívať len v prípade, že iné zdroje nie sú dostupné. Vyzdvihol tiež dôležitosť dokumentu European Innovaton Scoreboard 2017. Názor ČŠ je pre nich nevyhnutný, aby zistili, čo je dôležité a potrebné merať. 

Počas poobedného rokovania chorvátska a SI delegácia predstavila svoj záujem o PSF MLE (Policy Support Facility - Mutual Learning Exercises). EK bude v roku 2017 podporovať MLE a šírenie príkladov dobrej praxe.
Ďalej sa hovorilo o aktualizácii Európskeho semestra na rok 2017. EK sa chce zamerať na tri ciele: 1) sústrediť sa na zvýšenie kvality a efektívnosti, 2) podpora vzťahov medzi vedeckou spoločnosťou a podnikateľmi a 3) zvýšenie investícií do inovácií.
 
Ďalším diskutovaným bodom programu bola Výročná správa ERAC za rok 2016. Rakúska delegácia prezentovala svoj záujem mať náhľad do tohto procesu. Na pláne je prerokovať postup na plenárnom zasadnutí na Malte a final report na zasadnutí v Bruseli v júni 2017. Všetky delegácie vyjadrili súhlas s navrhnutým postupom. Rovnako aj ERAC Work Programme 2016-2017 je sfinalizovaný a prijatý.
 
Ďalším bodom bola prezentácia PT delegácie v súvislosti s meraním dopadu RP na národnú úroveň. Rozličné aspekty vyplývajú z národných cieľov, tie sú odlišné, ČŠ majú odlišné skúsenosti. Očakávajú pripomienky od ČŠ. 
ČŠ bol predložený návrh upraveného mandátu PS, ktorý hovorí o rozšírení mandátu na ďalších 6 mesiacov, do 30. júna 2017. Final report k danej veci sa očakáva na plenárnom zasadnutí na jar/leto 2017. 
B delegácia predstavila update k stálej PS pre otvorenú vedu a inovácie.

Poslednú časť zasadnutia ERAC tvorilo privítania Arménska, Gruzínska a Tuniska ako pozorovateľov. Na základe aktualizovaného pracovného programu bude vypracovaná agenda pre ďalšie plenárne zasadnutie v marci 2017. 

Medzi záverečné body programu patrila diskusia k statusu HG a SGHRM. Riadiaca skupina predložila v októbri 2016 ERUCu dve varianty. Reprezentanti oboch skupín a rovnako ČŠ sa zhodli na prvej z nich, teda boli za ustanovenie HG a SGHRM za stále PS ERAC (ERAC Standing Working Groups) od 1. júla 2017. Viaceré ČŠ sa však zaujímali o finančné dôsledky. GSR upozornil na skutočnosť, že Rada nevie poskytnúť finančnú podporu. 

Najbližšie plenárne zasadnutie ERAC sa bude konať 16-17. marca 2017 na Malte a následne 16. júna v Bruseli. 

5.  Odporúčané závery:

•	SVaT sa bude naďalej zúčastňovať plenárnych zasadnutí ERAC a sledovať a pripomienkovať prerokovávané materiály.

6.   Prehľad prinesenej dokumentácie a miesto jej uloženia:
     Materiály sú uložené v sekcii vedy a techniky.

7.   Osobitne vyhodnotený očakávaný prínos:
SVaT bola informovaná o dôležitých dokumentoch a bodoch rokovania, o ktorých sa diskutovalo na plenárnom zasadnutí ERAC na konci slovenského predsedníctva v Rade EÚ. 
    
8.    Spôsob zverejnenia výsledkov ZPC, prenos získaných informácií:
Správa z cesty bude zverejnená na webovom sídle MŠVVaŠ SR. 

Súhlasím so zverejnením správy na internete.

Správu vypracovala: 						Dátum:
Simona Strapáčová							9.12.2016

Správu schválili:
Ing. Ľubica Pitlová,
riaditeľka odboru stratégií a európskych 
záležitostí vo vede a technike

Bc. PhDr. Marek Hajduk, PhD., 
generálny riaditeľ sekcie vedy a techniky